# 寒露节气的诗句

来源：网络 作者：暖阳如梦 更新时间：2025-04-29

*搜集的寒露节气的诗句，供大家参考阅读，更多内容 ，请访问祝福语频道。　　寒露诗词之八月十九日试院梦冲卿　　王安石　　空庭得秋长漫漫，寒露入暮愁衣单。　　喧喧人语已成市，白日未到扶桑间。　　永怀所好却成梦，玉色彷佛开心颜。　　逆知後应不复隔，...*

搜集的寒露节气的诗句，供大家参考阅读，更多内容 ，请访问祝福语频道。

　　寒露诗词之八月十九日试院梦冲卿

　　王安石

　　空庭得秋长漫漫，寒露入暮愁衣单。

　　喧喧人语已成市，白日未到扶桑间。

　　永怀所好却成梦，玉色彷佛开心颜。

　　逆知後应不复隔，谈笑明月相与闲。

　　寒露诗词之败荷鹡鸰图

　　唐寅

　　飞唤行摇类急难，野田寒露欲成团。

　　莫言四海皆兄长，骨肉而今冷眼看。

　　寒露诗词之鲁中送鲁使君归郑州

　　韩翃

　　城中金络骑，出饯沈东阳。

　　九月寒露白，六关秋草黄。

　　齐讴听处妙，鲁酒把来香。

　　醉后着鞭去，梅山道路长。

　　寒露诗词之海上寄萧立

　　独孤及

　　朔风剪塞草，寒露日夜结。

　　行行到瀛壖，归思生暮节。

　　驿楼见万里，延首望辽碣。

　　远海入大荒，平芜际穷发。

　　旧国在梦想，故人胡且越。

　　契阔阻风期，荏苒成雨别。

　　海西望京口，两地各天末。

　　索居动经秋，再笑知曷月。

　　日南望中尽，唯见飞鸟灭。

　　音尘未易得，何由慰饥渴。

　　寒露诗词之玉蝴蝶(望处雨收云断)

　　柳永

　　望处雨收云断，

　　凭阑悄悄，

　　目送秋光。

　　晚景萧疏，

　　堪动宋玉悲凉。

　　水风轻、苹花渐老，

　　月露冷、梧叶飘黄。

　　遣情伤。

　　故人何，

　　烟水茫茫。

　　难忘。

　　文期酒会，

　　几孤风月，

　　屡变星霜。

　　海阔山遥，

　　未知何处是潇湘!

　　念双燕、难凭远信，

　　指暮天、空识归航。

　　黯相望。

　　断鸿声里，

　　立尽斜阳。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！